**Ministru kabineta noteikumu projekta**

**“Grozījumi Ministru kabineta 2016. gada 1. novembra noteikumos Nr. 695 „Elektroniskās identifikācijas uzraudzības komitejas nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2016. gada 1. novembra noteikumos Nr. 695 projekts “Elektroniskās identifikācijas uzraudzības komitejas nolikums”” (turpmāk – noteikumu projekts) ir izstrādāts pēc Aizsardzības ministrijas iniciatīvas, pamatojoties uz:   1. Ministru kabineta 2015. gada 3. februāra sēdes protokola Nr. 6 27. §, ar kuru pieņemts zināšanai informatīvais ziņojums “Par kompetento un atbildīgo iestādi, kura nodrošinās kvalificētu un kvalificētu paaugstinātas drošības elektroniskās identifikācijas pakalpojumu sniedzēju uzraudzību” (turpmāk – informatīvais ziņojums); 2. veiktajiem grozījumiem Elektronisko dokumentu likumā (stājās spēkā 2017. gada 22. maijā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 4. oktobrī stājās spēkā MK noteikumi Nr. 695 “Elektroniskās identifikācijas uzraudzības komitejas nolikums” (turpmāk – nolikums). Līdz šim nolikums noteica, ka komiteja ir koleģiāla uzraudzības institūcija aizsardzības ministra pakļautībā, kuras mērķis ir uzraudzīt un reģistrēt reģistrā kvalificētus un kvalificētus paaugstinātas drošības elektroniskās identifikācijas pakalpojuma sniedzējus un to sniegtos pakalpojumus. Komitejas nolikumā noteikts, ka komiteja veic Fizisko personu elektroniskās identifikācijas likumā noteiktās uzraudzības institūcijas funkcijas un uzdevumus.  Informatīvajā ziņojumā tika noteikts, ka komitejai nākotnē būs jāpārņem arī uzticamu sertifikācijas pakalpojumu sniedzēju uzraudzība, ko veic Datu valsts inspekcija.  Uzticamu sertifikācijas pakalpojumu sniedzēju uzraudzību regulē Elektronisko dokumentu likums. Ar grozījumiem Elektronisko dokumentu likumā komiteja pārņēma Datu valsts inspekcijas funkciju attiecībā uz uzticamu sertifikācijas pakalpojumu sniedzēju uzraudzību.  Ņemot vērā veiktos grozījumus Elektronisko dokumentu likumā, komitejas nolikumu nepieciešams papildināt ar jaunu komitejas funkciju, nosakot, ka:   1. komitejas mērķis ir uzraudzīt un apstiprināt uzticamus sertifikācijas pakalpojumu sniedzējus, un to sniegtos pakalpojumus un izveidot, uzturēt un publicēt uzticamības sarakstus; 2. komiteja veic Eiropas Parlamenta un Padomes 2014.gada 23.jūlija regulā (ES) 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK un Elektronisko dokumentu likumā noteiktās uzraudzības iestādes funkcijas un uzdevumus.   Ar noteikumu projektu tiek mainīts arī komitejas pilnais nosaukums no Elektroniskās identifikācijas uzraudzības komiteja uz Digitālās drošības uzraudzības komiteja. Ņemot vērā to, ka līdz šim komitejas uzdevums bija uzraudzīt un reģistrēt kvalificētus un kvalificētus paaugstinātas drošības elektroniskās identifikācijas pakalpojuma sniedzējus, tad komitejas nosaukums bija Elektroniskās identifikācijas uzraudzības komiteja. Tā kā komitejai ar Elektronisko dokumentu likuma grozījumiem tiek paplašināta kompetence, komitejas pašreizējais nosaukums “Elektroniskās identifikācijas uzraudzības komiteja” neatspoguļos tās veicamās funkcijas, jo komiteja uzraudzīs un apstiprinās arī sertifikācijas pakalpojumu sniedzējus. Papildus jānorāda, ka komitejas nosaukums tiek mainīts uz plašāku un vispārīgāku nosaukumu, jo saskaņā ar ziņojumu komitejai nākotnē tiek plānots pievienot šādas funkcijas:   1. uzraudzīt Eiropas Parlamenta un Padomes 2016. gada 6. jūlija direktīvā (ES) 2016/1148 par pasākumiem nolūkā panākt vienādi augsta līmeņa tīklu un informācijas sistēmu drošību visā Savienībā noteikto nozaru un apakšnozaru pakalpojumu sniedzēju atbilstību tīklu un informācijas sistēmu drošības prasībām, jākoordinē pārrobežu sadarbība un jāveic citas funkcijas; 2. izsniegt atbilstības sertifikāts, kas apliecina, ka privātpersonas parakstu vākšanas tiešsaistes sistēma atbilst 2014. gada 12. augusta MK noteikumiem Nr. 471 “Parakstu vākšanas tiešsaistes sistēmu drošības un tehniskās prasības”; 3. saskaņā ar likumu “Par tautas nobalsošanu, likumu ierosināšanu un Eiropas pilsoņu iniciatīvu” izsniegt sertifikātus, kas apliecina, ka tiešsaistes sistēma, ko izmanto, lai paziņojumus par atbalstu Eiropas pilsoņu iniciatīvai vāktu tiešsaistē, atbilst drošības un tehniskajiem parametriem.   Vispārīga komitejas nosaukuma izvēle ļaus nākotnē izvairīties no komitejas nolikuma grozījumiem tad, kad komiteja paplašinās savas funkcijas.  Papildus ar noteikumu projektu tiek grozīts komitejas nolikuma 5.7. apakšpunkts. Ņemot vērā to, ka pamatojoties uz 2015. gada 24. novembra MK rīkojuma Nr. 738 “Par Latvijas Universitātes aģentūras "Latvijas Universitātes Matemātikas un informātikas institūts" pārveidi” 1. punktu Latvijas Universitātes aģentūras “Latvijas Universitātes Matemātikas un informātikas institūts” nosaukums tika mainīts uz Latvijas Universitātes Matemātikas un informātikas institūts, tad nepieciešams veikt grozījumus komitejas nolikuma 5.7. apakšpunktā, kur tiek lietota atsauce uz institūtu. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Noteikumu projektu Ministru kabineta sēdē nepieciešams skatīt kopā ar Ministru kabineta noteikumu projektu „Grozījumi Ministru kabineta 2003. gada 29. aprīļa noteikumos Nr. 236 „Aizsardzības ministrijas nolikums””(VSS-636). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmēs valsts akciju sabiedrību “Latvijas Valsts Radio un televīzijas centrs” (turpmāk – LVRTC), kā Latvijā vienīgo uzticamo sertifikācijas pakalpojumu sniedzēju, jo, lai LVRTC sertificētos, tam būs jāgriežas komitejā nevis Datu valsts inspekcijā. Komiteja arī būs institūcija, kura veiks LVRTC pastāvīgo uzraudzību. |
| 2. | Tiesiskā regulējuma ietekme uz tautsaimniecību un administratīvo slogu | Tā kā ar noteikumu projektu mainās tikai piekritīgā iestāde, kura uzraudzīs un apstiprinās uzticamus sertifikācijas pakalpojumu sniedzējus, tad tautsaimniecība netiek ietekmēta. LVRTC, kā Latvijā vienīgais sertifikācijas pakalpojumu sniedzējs, tāpat kā līdz šim, tiks sertificēts un uzraudzīts. Arī citiem potenciālajiem sertifikācijas pakalpojumu sniedzējiem, ja tie vēlēsies kļūt par uzticamiem sertifikācijas pakalpojumu sniedzējiem, būs jāsertificējas komitejā.  Ņemot vērā to, ka, veidojot komiteju, Aizsardzības ministrijai tika piešķirtas papildus štata vietas, lai tā varētu nodrošināt komitejas darbību (arī uzticamu sertifikācijas pakalpojumu sniedzēju uzraudzību), tad administratīvais slogs ar šo noteikumu projektu komitejai nemainās. |
| 3. | Administratīvo izmaksu monetārs novērtējums | Ņemot vērā to, ka, veidojot komiteju, Aizsardzības ministrijai tika piešķirti papildus finanšu līdzekļi, lai tā varētu nodrošināt komitejas darbību (arī uzticamu sertifikācijas pakalpojumu sniedzēju uzraudzību), tad šis anotācijas punkts netiek aizpildīts. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiek ieviests Eiropas Parlamenta un Padomes 2014. gada 23. jūlija regulas (ES) 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (turpmāk – Regula) 9. panta pirmais punkts. Regula nosaka iespēju dalībvalstij paziņot Eiropas Komisijai elektroniskās identifikācijas shēmu, bet nenosaka pienākumu noteikt, kura institūcija dalībvalstī būs tā institūcija, kas varēs paziņot elektroniskās identifikācijas shēmu. Ņemot vērā to, ka nacionāli kvalificētus un kvalificētus paaugstinātas drošības elektroniskās identifikācijas pakalpojuma sniedzējus un to sniegtos pakalpojumus uzrauga komiteja, tad ar nolikumu paziņošanas pienākums tiek uzlikts komitejai.  Ņemot vērā to, ka Regula nenosaka pienākumu izvēlēties institūciju, kura Eiropas Komisijai paziņos elektroniskās identifikācijas shēmu, tad ieviešanas termiņš nav noteikts. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Ar noteikumu projektu tiek ieviests Regulas 9. panta pirmais punkts. | | | |
| A | | B | | C | D |
| Regulas 9. panta pirmais punkts. | | Komitejas nolikuma 2.2. apakšpunkts. | | Regulas 9. panta pirmais punkts nosaka, ka dalībvalsts Eiropas Komisijai paziņo savas valsts elektroniskās identifikācijas shēmu, bet Regula neuzliek pienākumu valstij noteikt, kura būs institūcija, kura veiks paziņošanas procesu.  Ņemot vērā to, ka nacionāli kvalificētus un kvalificētus paaugstinātas drošības elektroniskās identifikācijas pakalpojuma sniedzējus un to sniegtos pakalpojumus uzrauga komiteja, tad ar nolikumu paziņošanas pienākums tiek uzlikts komitejai. | Komitejas nolikums neparedz stingrākas prasības nekā Regula.  Regula nosaka, ka dalībvalsts Eiropas Komisijai paziņo savas valsts elektroniskās identifikācijas shēmu, bet  Komitejas nolikums nosaka konkrētu institūciju, kura veiks paziņošanas procesu. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Regula nosaka, ka dalībvalsts Eiropas Komisijai paziņo savas valsts elektroniskās identifikācijas shēmu, bet Komitejas nolikums nosaka konkrētu institūciju, kura veiks paziņošanas procesu. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jumu neskar. | | | |
| Cita informācija | | Nav. | | | |
|  | |  | | | |
| **VI. Sabiedrības līdzdalība un komunikācijas aktivitātes** | | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Projekts šo jomu neskar. | | |
| 2. | | Sabiedrības līdzdalība projekta izstrādē | | Projekts sabiedriskajai apspriešanai publicēts Aizsardzības ministrijas mājaslapas sadaļā „Sabiedrības līdzdalība”. | | |
| 3. | | Sabiedrības līdzdalības rezultāti | | Projekts šo jomu neskar. | | |
| 4. | | Cita informācija | | Nav. | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Komitejas sastāvā iekļautās institūcijas:   1. Aizsardzības ministrija; 2. Satiksmes ministrija; 3. Tieslietu ministrija; 4. Iekšlietu ministrija; 5. Vides aizsardzības un reģionālās attīstības ministrija; 6. Datu valsts inspekcija; 7. CERT.LV. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauna institūcija netiek veidota, aizsardzības ministra pakļautībā esošā institūcija (komiteja), kurai piešķirts budžets un papildus personāls, pārņem Datu valsts inspekcijas funkcijas attiecībā uz uzticamu sertifikācijas pakalpojumu sniedzēju uzraudzību. Datu valsts inspekcija turpina veikt savas tiešās funkcijas attiecībā uz datu aizsardzību. |
| 3. | Cita informācija | Nav. |

Anotācijas III un IV sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

1391

29.08.2017 9:35:00

Z. Beļavska, 67335354

[zane.belavska@mod.gov.lv](mailto:zane.belavska@mod.gov.lv)